Giulio Cesare, il conquistatore delle Gallie – Wikipedia
Ohjaaja Tanio Boccia
Käsikirjoittaja Arpad De Riso, Nino Scolaro
Tuottaja Roberto Capitani, Luigi Mondello, René Thévenet
Säveltäjä Guido Robuschi, Gian Stellari
Kuvaaja Romolo Garroni
Leikkaaja Tanio Boccia
Pääosat Cameron Mitchell, Rick Battaglia, Dominique Wilms
Tuotantoyhtiö Metheus Film
Ensi-ilta 27. syyskuuta 1962 (Italia)
Kesto 100 min. (Italia)
Tuotto 335 248 000 liiraa (Italia)
Giulio Cesare, il conquistatore delle Gallie (”Julius Caesar, Gallian valloittaja”) on vuonna 1962 valmistunut italialainen seikkailuelokuva. Tyylilajiltaan historia-aiheista peplumia edustavan elokuvan on ohjannut Tanio Boccia alias Amerigo Anton. Sen pääosaa Julius Caesaria esittää yhdysvaltalainen Cameron Mitchell.
Elokuva perustuu löyhästi Caesarin muistelmateokseen Gallian sota. Vercingetorixin johtamat gallialaiset nousevat vuonna 52 eaa. kapinaan roomalaisia vastaan. Lisäjoukkoja saadakseen Caesar päättää vaientaa senaatin arvostelun naittamalla ottotyttärensä Publian Ciceron veljelle Quitukselle. Publia ja hänen rakastettunsa, Caesarin viestinviejä Claudius Valerian joutuvat Vercingetorixin vangeiksi, mutta tämän mustasukkainen liittolainen kuningatar Astrid auttaa heidät vapaiksi. Caesarin joukot kukistavat gallialaiset Alesian taistelussa, Vercingetorix antautuu ja rakastavaiset saavat toisensa.[1][2]
Cameron Mitchell … Julius Caesar
Rick Battaglia … Vercingetorix
Dominique Wilms … kuningatar Astrid
Ivo Pajer … Claudius Valerian
Raffaella Carrà … Publia
Carlo Tamberlani … Pompeius
Bruno Tocci … Marcus Antonius
Cesare Fantoni … Gaius Oppius
Giulio Donnini … Eparidorige
Lucia Randi … Clelia
Aldo Pini … Quintus Cicero
Fedele Gentile … Publius Crassus
Enzo Petracca … Titus Azius
Piero Palermini … Quintus Sabinus
Nerio Bernardi … Cicero
Carla Calò … Calpurnia[2][3]
Giulio Cesare, il conquistatore delle Gallie on kuvattu Totalscope-laajakangastekniikalla Eastmancolor-väreissä Dino De Laurentiisin studiolla Roomassa sekä ulkokuvien osalta Jugoslaviassa[1]. Se on tavanomainen historiaseikkailu, jonka puutteita ovat heikko käsikirjoitus ja sekavat taistelukohtaukset. Cameron Mitchell tekee vahvan näyttelijäsuorituksen Caesarina.[4][5] Elokuvassa on useita yllättävän väkivaltaisia kohtauksia[6]. Vaatimattomuudestaan huolimatta se on puitteiltaan suurisuuntaisin ohjaaja Tanio Boccian useista peplumeista[7].
Elokuva on saatavilla espanjalaisen Filmaxin laadultaan kohtalaisena DVD:nä, joka sisältää myös englanninkielisen ääniraidan. Amerikkalaiset public domain -julkaisut ovat heikkotasoisia.[4]
↑ a b DBCult Movie Database dbcult.com. Viitattu 27.4.2014. (englanniksi)
↑ Anica: Archivio del Cinema Italiano archiviodelcinemaitaliano.it. Viitattu 27.4.2014. (italiaksi)
↑ a b Mondo Esoterica mondo-esoterica.net. Viitattu 27.4.2014. (englanniksi)
↑ Italian Film Review italianfilmreview.com. Viitattu 27.4.2014. (englanniksi)
↑ Hughes, Howard: Cinema Italiano: The Complete Guide from Classics to Cult, s. 57. London, New York: I. B. Tauris, 2011. ISBN 978-1-84885-608-0.
↑ Della Casa, Steve; Giusti, Marco: Il grande libro di Ercole, s. 165. Roma: Centro Sperimentale di Cinematografia, Edizioni Sabinae, 2013. ISBN 978-88-98623-051.
Giulio Cesare, il conquistatore delle Gallie Internet Movie Databasessa (IMDb.com) (englanniksi)
Noudettu kohteesta ”https://fi.wikipedia.org/w/index.php?title=Giulio_Cesare,_il_conquistatore_delle_Gallie&oldid=14542467”
Sivua on viimeksi muutettu 29. joulukuuta 2014 kello 12.24.